Syys maassa on ja sydämissä syys. 
Välähti, sammui kevään väkevyys. 

Maa, vereli' urhoin lunastettu maa, 
mielt' eikö muuta mullan-matalaa ? 

Kuss' astu! kuoloon altis sankaruus, 

jäi eläjäksi kaupin kataluiis, 

ja kussa kulki jalopeuran tie, 

shakaalit luihin saakka saaliin: vie. 

Ja maa; mi päivänmaaksi päästä prys, 
siin! että kukkis, Kypsyis Ihmisyys, 

Taas vanha vain on roudan, rildan maa, 
miss! Ihmispeto valtaa vartoaa. 

MITÄ TARVITSEMME —? 


Ihminen voi omistaa elämänsä pelkän mai- 
neen tavoittelulle. Mutta vain nero tähtää 
vuosisatain maineeseen. Kaikki muut tä- 
män päivän kestäessä tapahtuvaan pinnalla- 
pysymiseen. Se tuottaakin vähimmän vaivaa, 
vaatii moraalisesti vähimmän. Kyllin häikäi- 
lemätön taatusti kiipeää! Yksi vain on häi- 
käilemättömintäkin hidastavaa: hänen oma 
sisäinen ihmisensä. Sille hän ei kyllin usein 
uskalla eikä — kenties — ehdikään huutaa, 
pysy kätköissäsi! Tuolle piilevälle olemuk- 
sellemme näet rakentuu kaikki, millä ihmi- 
selle on todellista sisältöä. Se on totuutemme, 
se on elämämme. Sen löytämisessä on pelastus. 

Ihminen voi omistaa elämänsä selvemmil- 
lekin realiteeteille. Niistä kaikkein käsitettä- 
vin ajallamme on raha. Sehän nykyisin luo 
ruhtinaat vanhain, maahan suistuneiden mo- 
narkkien sijaan. Se valtikkanahan on paljon 
varmempaa kuin ammoin todeksi uskottu 
»Jumalan armosta». Kuka rahaa todella omis- 
taa, on aikamme aateloitu. Ja niinkuin ritari 
muinoin ollakseen ritari ei tarvinnut, ei hen- 
gen syvyyttä eikä ajatuksen vaivaa, niin ei 
nykyisten »tasa-arvoisuuksienkaan ilmapii- 
reissä» elävä rahan omistaja niitä tarvitse 
ollakseen käskijä ja aateloitu. Jollei hän sitä 
ole, on syy rahan vähyydessä, sillä rahalla 
todella on kaikkivalta siellä, missä yleensä on 


vallasta kysymys. Rahahan voi määrätä lait 
ja oikeudet, ja rahan puutteestahan joutuu 
nykyisessä maailmassamme »helvettiin». Mutta 
omistaa kerran rahaa, eikö siinä päämäärää 
kyllin kulttuuri-ihmisen tavoiteltavaksi! Ra- 
haa koskevan probleemin nojallahan on miltei 
koko maailma kahtena pääleirinä. Vai eikö 
kommunismin ainoana elämänkatsomuksena 
ole rahan kaikkivalta? Tai eikö eurooppalai- 
nen hyötymoraali löydä yleensäkin kärjisty- 
mistään nykyisessä rahan arvoksi kohoa- 
misessa? Yleisen tietoisuuden sävynhän suh- 
teesta rahaan voisi pukea sanoiksi: Kunniaton 
ja epäiltävä se, jonka taskut ovat tyhjät! 
Yhtä vain valittaa ihminen: rahalla ei voi 
saada kaikkea, rahan määrätön paljous voi 
ostaa vain tyhjyyden. Siinä taas se piilevä 
ihminen! Mutta kaikki ajallamme opettaa, 
yksin kasvatuskin, palvokaa rahaa, sen kokoa- 
miselle omistakaa elämänne! Niin syntyvät 
epäihmisten laumat, niin saa kääpiöhahmonsa 
aikamme Homunculus! Sehän onkin järke- 
vän hyödyn päämäärä. Elämän vääjäämät- 
tömät ja valtavat lait vain eivät salli oudon 
ja sydämessämme piilevän tosi-ihmisen kätköi- 
hinsä tukehtua. Siksi näkee runoilija meidät 
naamio päällä ja kasvomme kärsimystä täyn- 
nään. Vasta silloin olisimme täysin kurjia, 
ellei uusi päivä voisi sarastaa ja sallisi juurinyt 

meidän aavistaa valtavamittaisten persoonal- 
lisuuksien nousua kenties kaikilla hengen 
alueilla, niiden, jotka taistelevat itsel- 
leen aikamme uuden elämänkatsomuk- 
sen. Ja omaksua elämänkatsomuksen omak- 
seen, se on yksilölle moraalinen asia se! 

Aikamme karakteristisin ilmaus sentään 
on diplomaatti. Aikamme on täynnänsä poli- 
tiikkaa, ja jos kerrotaan muinaisten uskon- 
riitain aikoina ihmisten jakautuneen ystä- 
viin ja vihamiehiin, olivatko he esim. Atha- 
nasiuksen vai Ariuksen kannalla, kysytään 
meidän päivinämme samaa politiikan puit- 
teissa. Ja jos vuosisatoja sitten käytiin so- 
tiakin vielä »vuskonsotina», on nyt vain poliit- 
tisen edun sotia. Vai onko jotain nykyisin, 
mille ei annettaisi poliittista väriä? Suurin 
rikos nyt on olla poliittisesti ei mitään, mutta 
rikos on myös olla jotain. Koko elämä näyttää 
pakolliselta rikollisuudelta! Jokaisen puo- 
lueen päämaalina on syödä toinen puolue, 
hävittää sen edustama ihmisyyden häivä. 
Näin on vain vihollisia ja vihollisleirejä. Ja 
kuitenkin, eikö lahjakkaan nuorukaisen imar- 
televin haave, kaiken kunnian kruunu ole 
sittenkin poliittinen suuruus? Eikö suurvallan 
pääministeri jo edusta kaiken tavoittelemi- 
sen arvoisen huippua? Eikö diplomaatti ole 
hienointa ja raffinoiduinta, mitä aikamme 
tuntee. Ennen täytti nykyisen diplomaatin 
paikan peljätyn ja ihaillun » Jeesuksen veljes- 
seuran jäsem. Nyt on jesuiitta pukeutunut 
frakkiin ja silinteriin. Hän käy salongeissa ja 
määrää asioita kuin ennenkin. Mutta vaati- 
mukset hänelle ovat entistä vaikeammat. Hän 
tuskin voi nykyisin olla kyllin silattu ja tai- 
tava. Kansa kumartaa ja uskoo — politiikkaan, 
ottaa päälleen milloin minkäkin värin ja — 
taistelee uskojensa puolesta. Enemmästä ei se 
tiedä. Se vain kannattaa — jotakin. Mutta 
tästä saatanallisesta elämänarvojen tyhjyy- 
destä nousee vielä tosi-ihmisiä, jotka omistavat 
elämänsä jollekin sisäisemmälle. Heitä yk- 
sin aikamme tarvitsee. 

Mutta onhan nykyaikakin omannut ideaa- 
linsa, päämääränsä ja arvonsa, joille tosi- 

ihminen on voinut omistautua kokonaan? 
Missä ne arvot ovat? Kuka voi näyttää, kun 
kaikki totuudet horjuvat ja uskot ovat kadot- 
taneet elämänsä ja sisältönsä? Nykyajallahan 
on vain tieteensä. Ja eikö tavallisen älyllisesti 
ja tiedollisesti koulitun sivistyneen elämän- 
ja maailmankatsomus ole yksinkertaisesti vain: 
en tiedä! Tai eikö jokainen keskimittainen 
pikku-tiedemies huuda »kriitillisyydessään» 
juuri noita sanoja, vieläpä yleistä niitä kaikkia 
ihmisiä koskevaksi! Tai eikö pelkin älyn ope- 
ratioin askarteleva totuuden etsijä (?) nimitä 
esitieteelliseksi jokaista kysymystä elämän 
lopullisista arvoista ja oman syvim- 
pämme todellisuudesta? Mutta, miksi puhua 
näin, onhan aikamme tieteiden maailmassa jo 
runsaita merkkejä totuuksien suuruudesta. 
Ja onhan maailmansodan jälkeinen aika jo 
paljon luhistamisenkin raunioissa nähnyt pii- 
levän ituja, jotka kasvaakseen vain odottavat 
viisaita ymmärtäjiään. Ajatelkaammepa vain 
kehitystä psykologiankin ja luonnontieteiden 
alueilla. Eivätkö jo aukenevat totuudet salli 
aavistaa olemassaoloaan? Mutta niillä ei vielä 
ole aikamme maailmankatsomuksen rakentajia 
omanaan. Ne vartovat nerollisia yhdistäjiään, 
joiden eetillisyys on kyllin totta toteuttaak- 
seen nerouden. Salatut elämän lait näet anta- 
vat suuruudenkin vain niille, jotka eivät 
omaksi hyödykseen tingi, jotka pyrkivät vain 
olemaan tosia, puhtaita itsensä edessä. Sellai- 
sia ovat totuuden etsijät, sellaisia hyvään ja 
pahaan uskojat. Pikku-ihminen tavoittelee 
sitä, mikä hänelle tuottaa etua kanssaihmis- 
tensä joukossa, tavoittelee sitä, vaikkapa 
väitöskirjojen laadinnallakin. Se kaikki kyllä 
pätee ja tuottaa tulokset, kun ollaan kyllin 
johdonmukaisia! Eihän mikään sattuma ole- 
kaan, jos joku tiedemies ajallamme lausuukin, 
että tieteellinen työ on ja pitää olla täysin 
vapaata kaikesta eetillisestä. Samaahan on 
vaadittu taiteeltakin. 
* 

Mitä sitten ajaltamme puuttuu? Mitä odo- 
tamme? Mikä voi pelastaa, hälventää kaaok- 
sen, aukaista näkymät selkeyteen? On köyhistä 

köyhin aikakausi, joka tuntee vain realiteetit. 
Realiteetit ovat kaikki välineitä. Mutta luo- 
vien henkien käsissä luovat välineet arvoja, 
luovat kaikesta elävää. Ihminen itse senäeton, 
joka luo oman itsensäkin. Kehdossa omistamme 
vain mahdollisuuksia. Kehdossa peittää hen- 
kemme tulevaa muotoa tuntemattoman kaaos. 
Äitimme ei tiedä, mitä meistä tulee, elämä ei 
tiedä, mitä tarjoamme kerran sille, eikä sitä- 
kään, että useimpain meidän sille jättämä osa 
on pelkän ryöstäjän osa. Ihmisen on luotava 
itsensä eetillisesti. Siinä elämän laki! 
Oikeassa ovat ne vanhain uskontojen tarut, 
jotka sallivat vainajan astua manalaan »Koh- 
talon kirjansa» kädessään. Sitä kantaa ih- 
minen mukanaan, siihen piirtää sen, mi- 
tä itsestään luo. Tämän opettaa bio- 
logiakin. Häviöön suistaa luonto ne eliöt, 
jotka eivät täytä paikkaansa, ne jotka — voi- 
simme sanoa — eivät saavuta mittojaan. 
Niin on ihmiselläkin ainoa vaatimus olla kor- 
kein ihminen, juuri tosi oma yksilöllinen itsensä 
sen kaikilta puolin. Eikö se yksin ole moraa- 
lia. Eikö kaikki muu, kaikki yhteiskunnasta 
ja yhteisedusta lähtevä ole vain kompromissia 
ihmisten kesken! Eikö yhteisetu ole vain 
kvantiteetissa laajennettua yksilön etua! Voi- 
daanko siis sanoa moraalin merkitsevän kor- 
keimpana päämääränään vain ehdotonta 
yhteisedun tavoittelua? Juuri siitähän ai- 
kamme nihilismin muodot ovatkin versoneet, 
ettei kukaan tiedä, mitä on yhteistä. Se tie 
ei johda kauemmaksi, se päätyy tyhjyyteen. 
Ihminen on kompromissejaan syvemmällä. 
Niin on hänen moraalinsakin. Mutta siellä 
syvemmällä, onko siellä todella jotain? Vain 
niillä on siellä jotain, vain niillä, jotka sinne 
luovat omaa itseään. Vain luovilla hengillä 
on itsensä. Luovat henget ovat tosia, 
tosia silloinkin, kun he ilmaisevat kaikkensa 
taiteen, ajattelun, vieläpä toiminnankin muo- 
doin. Kaikkien muiden henki on valhetta, 
pelkkiä mahdollisuuksia, ainesta, jolla ei ole 
tehty mitään. Siksikö ei aikamme tunne mitään 
sisäistä ja varmaa? Siksi! Ajaltamme puuttuu 
persoonallisuuksia, luovia henkiä. Johan on- 


POHJATUULI 


kin Eurooppa näyttänyt kulttuurinsa ilman 
heitä, näyttänyt sen kurjana muotona, missä 
vanhain totuuksien ja elämän arvojen rau- 
nioilla asuu raakalaisuus! Aikamme vartoo 
suuria miehiään, nerojaan. He tulevat vielä, 
tulevat niinkuin aina ennenkin, kokoavat 
totuudet uusiksi, luovat moraalinsa — ja 
poistuvat. Silloin tuntee aikamme kasvonsa, 
silloin löytää se elämänarvonsa. Jos sillä on 
kyllin persoonallisuuksia, säilyvät arvot kauan 
tosina! Mutta Euroopan historiahan opettaa, 
ei mikään aika kunnioita persoonallisuutta. 
Se on liian hankalaa. Moraalinen vaiva on 
liian vaativaa! Siksikö aikamme vielä etsii 
turvaa vanhasta hyötymoraalista? Eikö sen 
liejusta noussut nihilismin yö ole kyllin mus- 
taa jo! Eikö sen hirviö-kasvot kyllin demoo- 
niset! Tai sen tuottama hengen sameus kyllin 
sakeaa? Vieläkö elää se — Ei, elämän valta- 
vat lait viittovat nousuun. Totuudet, joille 
aikamme rakentuu, ovat jo kohoamassa. Ne 
odottavat jo tulkitsijoitaan. Näemmekö oi- 
kein? Vastatkoot viisaat! Varmoja olemme 
vain siitä: Kaiken kuolleen heittää elämä 
lahoamaan itsekseen, heittää onttona syvim- 
män tyhjyyden hautoihin. Varmoja olemme 
myös siitä: mikä elää, silläonkaik- 
kensa, sillä on korkein arvonsa. Niin ajal- 
lammekin. Muutoin olisi se puhdasta rappeutu- 
maa, olisi luonnon luonnottomin, epäonnistu- 
nein sikiö. Sellaisia eivät elämän lait tuota! 
Ne tuottavat kosmillisesti arvokasta, tuotta- 
vat uusille muodoille aina uudet sisällöt. 
Se kuuluu aikammekin tehtäviin. Persoonalli- 
suuksia, luovia henkiä ei sillä kyllin ole. Heidän 
harteillahan oikein tulkittu, oikein eletty elämä 
paljastuu. He yksin ovat puhdasta ihmistä, 
he yksin löytävät ehdottomuuden. Heissä, 
luovissa, yksin häipyy suhteellisuus. Persoo- 
nallisuuksia odotamme! Heistä nousevat vii- 
saat. Siinä ainoa päätelmämme, siinä uskom- 
me, jota historia opettaa. Se on ihmisen luo- 
mista ylitse kääpiölaumojen, ylitse demoonisen 
kaaoksen. Persoonallisuus on ihmisen 
suhde kosmokseen. Persoonallisuuksia 


ksin aik itsee 
yksin aikamme tarvitse : Erkki Rantalainen. 


263 


POHJATUULI 


TAITEILIJA KULKEE AINA 


Väinö Aaltosen haastattelu. 


Hetkeksi taukosi työ Väinö Aaltosen 
atelieerissä Kulosaaressa, kun mestari toi esiin 
jotakin siitä, mikä hänen sydäntään painoi, 
mitä oli kerääntynyt sinne ajatusta ja elämää 
katkeroittavaa. Vai 
taukosiko se? Työ jat- 
kui, vaikka käsi lepäsi: 
sama on, millä väli- 
neellä taiteilija pyhintä 
sisintään ilmituo, ta- 
pahtuipa se sitten tal- 
talla, siveltimellä, ky- 
nällä tai suulla. 

>, Voiko luova taitei- 
lija meidän oloissamme 
toteuttaa itseään?'' ky- 
syimme mestarilta vaa- 
tien häntä tilille itsensä 
ja kansansa kanssa. 

, Kyllä voi, jos hänel- 
lä on tarpeellinen mää- 
rä henkistä voimaa ja 
ruumiillista energiaa. 
Kaikkialla maailmassa 
onse nykyisin vaikeata, 
meillä moninkertaisesti. 
On äärettömän paljon 
rihkamaa, mikä vie ih- 
misten ajan ja ajatuk- 
set. Mutta luja uskoni 
on, että vielä palataan henkisen työn 
oikeaan arviointiin. Osaksi johtuu 
nykyinen tilanne siitä, että maailmansota 
työnsi henkisen työn syrjään, sodan jälkeen 
tuli kaikellaista kamaa esiin.'' 

Kysyimme, tarkoittiko taiteilija ehkä e x- 
pressionismia, futurismia. 

, En suinkaan, molemmat suunnat ovat tuo- 
neet esiin paljon hyvää. Sensijaan mentiin 
dadaismissaliian pitkälle, naurettavuuk- 
siin. Kaikki, mitä taiteilija sylkee, on taidetta, 

kas siinä eräs dadaistien mielilauseita. Eikö 
se ole jo aika uskallettua humbuugia? Jos 
tämä ajattelu hyväksytään, voi kuka tahansa 
nimittää itseään taiteilijaksi.'' 

,,Meillä —on tosin 
äärimmäisy yssuuntien 
vaikutus ollut hyvinlie- 
vää. Suomalaista su- 
rettaa eniten se, että 
meillä nuorempi taitei- 
lijapolvi ja suuri osa 
keskipolvea ovat hyvin 
matalalla tasolla. Pie- 
net saavutukset viit- 
taavat siihen, että ihan- 
teet ovat olleet pienet 
ja mitättömät. Tietysti 
en tällä tahdo sanoa, 
että on sellaisiakin, jot- 
ka kohoavat keskita- 
son yläpuolelle. 

Kun halusimme tie- 
tää, pitikö taiteilija 
kansallista taidetta ai- 
noana tavoittelemisen 
arvoisena = ihanteena, 
ilmeni, että se, mitä tai- 
teilija puhui, tuli esiin 
pitkän ajattelun ja har- 
kinnan kypsyttämänä 
vakaumuksena, jonka puolesta hän oli valmis 
taistelemaan viimeiseen veripisaraan asti. 

Ainoa oikea taide on kansal- 
linentaide. Kun se saavuttaa korkeim- 
man tasonsa, on sen merkitys yleisinhimilli- 
nen, silloin kansallisesta tulee yli- 
kansallinen, kansainvälinen. Ajatel- 
kaammekiinalaista egyptiläistä, 
kreikkalaista kulttuuria. Kun ne ky- 
kenivät luomaan teoksia, joilla oli absoluutti- 
nen kauneusarvo, tunnustivat kaikki niiden 


merkityksen koko maailmalle. Vasta silloin, 
kun Väinämöisen kuva on eurooppa- 
laisessa tietoisuudessa samalla tavoin kuin 
Buddhan, vasta silloin voimme puhua 
suomalaisesta kansallisesta taiteesta.'' 

» Jokaisella kansalla on mielestäni niin pal- 
jon sanottavaa, että ei kerta kaikkiaan ole 
mitään syytä matkia ulkolaista. Vaaditaan 
vain paljon hyvää tahtoa, rehellisyyttä ja 
hartautta, kun taideteos ilmentää näitä, lyö se 
itsensä läpi, taiteilija saavuttaa työllään voi- 
ton.'' 

Pyysimme taiteilijaa esittämään syitä taide- 
elämämme tämänhetkiseen alennustilaan. 

» Syyt siihen ulottuvat, kuten jo mainitsin, 
sotavuosiin ja niitä seuranneeseen kauteen. 
Meillä vaikutti muutamia taidekauppiaita, 
jotka keräsivät klikin ympärilleen, puffasivat 
vain eräitä nimiä ja tekivät afääriä. Edellä- 
mainittu meni niinkauan kuin taidekauppias 
todella ymmärsi taidetta, kuten oli laita aina- 
kin huomattavimpien heistä — vaikka eivät 
he suinkaan olleet puolueettomia ja rehellisiä 
taiteen arvostajia — mutta kun taitamattomat 
ja kömpelöt kädet sekaantuivat asiaan, oli tulos 
surkea. Rinnakkaisilmiö on nähtävänä Rans- 
kassa, taidekauppiaat omistavat siellä kus- 
tannusliikkeitä, jotka hoitavat arvostelua!'' 

Tartuimme sanaan arvostelu ja tiedustelim- 
me, oliko mestarilla mitään sanottavaa siitä. 

» Niin, kun arvostelu sitten sodan jälkeen 
heräsi, oli se täysin päätöntä. Minkäänlaisia 
suuntaviivoja ei siitä hakemallakaan löytynyt. 
Suurimpia hullutuksia ovat tällä alalla tehneet 
meikäläiset ruotsalaiset taidearvostelijat, joita 
ihmetellään ehkä eniten juuri heidän omissa 
piireissään. — Sensijaan, että arvostelu olisi 
puolueetonta, määräävät sen juorupuheet ja 
kateus. Tämä on ikävää sanoa, mutta se on 
kaiken uhalla sanottava, sillä luovat taiteilijat 
ovat todella joutuneet meillä perin ikävään 
asemaan. Puhumattakaan siitä, että ymmär- 
rettäisiin niiden, jotka tekevät enemmän työ- 
tä, tarvitsevan suuremman liikunta-alan. 
Ja mikä ehkä selvimmin osoittaa arvostelum- 


POHJATUULI 


me tason, on toteamus, että työstä, jonka ar- 
vostelija 5 vuotta sitten tuomitsi ala-arvoi- 
seksi, voi hän tänä päivänä kirjoittaa mitä 
loistavimman arvostelun. Tästä voi tehdä 
myös sen johtopäätöksen, että taiteilija 
kulkee arvostelun edellä, sa- 
moinkuinhänkulkeeainaaikansa 
edellä.'' 

, Mutta mikä pahinta, eivät meidän ar- 
vostelijamme ole ensinkään ymmärtäneet kri- 
tiikin tehtävää. Se saa olla kirpeätä, mutta 
sen täytyy olla nostavaa, innostavaa, ei maa- 
han painavaa, tappavaa. Mitä sanoisin arvos- 
telijasta, joka murhaa ...? En tahdo ketään 
tuomita, mutta näen mihin joudutaan, ellei 
arvostelu kasva rinnan arvosteltavan kanssa.*' 


Pyysimme, että taiteilija kertoisi muutamia 
omia kokemuksiaan taiteesta elämäntehtä- 
vänään. 

, Hm, omia kokemuksiani! Olen myynyt 
elämäni aikana näyttelystä puolitoistakym- 
mentä työtä. On pakko turvautua kilpailui- 
hin, jolloin työ on väkisin otettava itselle 
muilta. En pidä kilpailuista, niiden voittami- 
nen ei tuota minulle mitään iloa. Toinen asia 
tietysti on se, että kilpailutyössäkin voi tai- 
teilija löytää itsensä, jolloin tuloksena on 
voitto, ei kilpailuvoitto vaan taiteellinen voit- 
TO: 

Viittasimme siihen, että nuori polvi on van- 
hemman kanssa vastakkain. 

,Se,että nuorempi polvi on vanhempaa vas- 
tassa, ei ole mikään vaarallinen ilmiö, niin 
tulee aina olemaan, se on edistyksen varmin 
merkki ja sen takaaja. Mutta minä sanon, 
missä klikkipolitiikka, josta äsken oli puhe, 
vallitsee, siellä on jokaisen itsenäisen taiteili- 
jan äärimmäisen vaikea tulla toimeen.'' 

Kysyimme vielä, oliko taiteilijan mielestä 
vikaa taidekouluutuksessamme ja taiteellisen 
elämän hoivaamisessa, mitä tulee esimerkiksi 
määrärahojen jakoon, säätiöitten toimintaan 
j.n.e. 

n Kosketatte kipeitä kohtia taidemaailmas- 


samme, puhkesi taiteilija puhumaan. Mieli- 
(Jatk. siv. 275). 

Pobhjatuulelle 


Gustaava Sirenius. 


(Valokuvannut Eino Kauppinen 1933). 


Aleksis Kivi on rakentanut »Seitsemän veljeksensä» 
vankalle todellisuuspohjalle. Romaanin taustana on 
se vuosikymmenien takainen aika, jolloin Kivi liik- 
kui nurmijärveläisessä ympäristössä kotiseutunsa 
väestön parissa. Paikallisuus ilmenee myös teok- 
sessa esiintyvästä nimistöstä. Nurmijärven ja naa- 
puripitäjien paikannimiä Kivi käyttää teoksessa 
joko aivan sellaisinaan tai ainakin helposti tunnet- 
tavassa muodossa. Samoin on laita henkilönnimissä. 
Todellisia henkilöitä »Seitsemässä veljeksessä» ovat 
esim. Hemmolan Juho, Ollin muori, virolaisukko 
Korkki, Krööni-ukko (Gröhn) ja Ruokko-Massa. Hel- 
posti tunnettavia ja kotoisia hahmoja ovat esim. 
T aula-Matti, kirkossa kurkkuansa karautteleva Här- 
kämäen isäntä, Myllymäen Hessu, itsepäisyytensä ta- 
kia köyhtyvä kirkonkylän nahkuri, lautamies Mäkelä, 
Männistön muori, Viertolan herra, lukkari j.n.e. Piir- 
teitä henkilöihinsä Kivi on varmasti ottanut myös 
omasta kotiväestään. Päähenkilöiden, veljesten, rin- 
nalla, jotka ovat laajempia läpileikkauksia koko 
Suomen kansasta, nämä sivuhenkilöt useinkin esiin- 
tyvät vain vilaukselta, mutta tuovat silti mielen- 
kiintoista väritystä ja eloa kuvauksiin. 

EINO KAUPPINEN. 


TAAVA 


— eräs ,Seitsemän veljeksen" henkilö. 


Eräs tällainen ohivilahtava henkilö ySeitsemässä 
veljeksessä)» on Timon huonekunnan piika Taava, 
jonka vastinetta todellisuudessa ei tietääkseni ole 
aikaisemmin määritelty. — Taava oli siis palvelijana 
Timon hallitsemassa Kekkurissa. Veljeksistä olivat 
kaikki muut paitsi Simeoni ja Timo ainiaaksi hylän- 
neet villitsevän viinan. Timo horjahti viinan syntiin 
vain kerran, pari vuodessa, joskin kesti silloin yhtä- 
mittaista hummausta useitakin päiviä peräkkäin. 
Kerran hän taas joutui iloiseen hummaukseen ystä- 
viensä Tammiston Kyöstin ja Karkkulan Aapelin 
kanssa Tammiston viileässä ullakkokamarissa, jossa 
»he kallistelivat mustaa, kiiltävätä pulloa, haastelivat 
hartaasti, laulelivat ja halailivat armahimpina ystä- 
vinä». Näin kului kaksi päivää ja yötä. Kolmannen 
päivän aamuna oli Timo matkalla kotiin, mutta hy- 
vin murheellisena, sillä hän muisteli Kekkurin kii- 
vasta emäntää. Aviopuolisonn hänellä näet oli Kuok- 
kalan pullea ja kiivasluontoinen U/la, jonka kuiten- 
kin tiedettiin olevan hyväsydämisemmän kuin kak- 
soissisarensa, joka oli aviona Laurilla. Epäonnistut- 
tuaan kotiin tultuaan lievittää vaimonsa vihaa Timo 
pakeni myrskyä tallinylisille, jonne paneutui heiniin 
nukkumaan. Päivä kallistui iltaan, mutta Timoa ei 
kuulunutkaan kotiin. Yökin oli jo pitkälle kulunut; 
kun vaimo levottomana rupesi ajattelemaan mie- 
hensä kohtaloa. Hän ei saanut enää rauhaa, vaan 
nousi ylös, sytytti lyhdyn ja herätti piian kanssaan 
etsimään isäntää. »Taava nousi, puki päällensä, mut- 
ta tuiskeana, vihaisena seurasi hän emäntäänsä ulos 
kylmään, kolkkoon yöhön.» Vihdoin hakijat löytä- 
vät Timon tallinparvelta, mutta Timo ei tunne omaa 
vaimoansa, sillä volipa kenties vielä jotain pohme- 
luksen samennetta hänen aivoissansa jäljellä.» 

Vaimo. Etkö tunne enään minua? Olenhan minä 
Ulla, sinun vaimos. 

Timo. Jassoo! Niin, oikein! 

Vaimo. Tule sisään ja älä itseäsi täällä vetele, 
kylmällä tallinparvella. Voi minua kurjaa! 

Timo. Niin mar' jo sitten herra tallinparvella 
makasi. Ole vaiti ja älä tuossa lapsekkaita juttele. 
Eihän miehen täällä hätääkään ollut. 

Piika. Eivätpä, sen vietävät, anna piika-rukalle 
yön lepoakaan, vaan tässä pitää hänen kuhkaileman 
pitkin nurkkia, etsien juopunutta sikaa. 


Vaimo. Riennä nyt. Anna kourasi tänne ja astu 
koreasti alas. 

Piika. Anna vielä koura; koivesta hänen tempaisin 
ruomena mäelle. 

Timo. Mitä se Taava niin vihoittelee siellä alhaal- 
la? Ole vaiti, likka, eihän tässä ole hädän pipanaa 
eikä papanaa meillä kellään. 

Piika. Minä hänen papanoitsisin, jos olisin ruisku- 
mahainen muorin musta lammas. 

Vaimo. Suus kiinni sinä, ja pidä tuota lyhtyä. — 
Etkö sieltä jo pääse sinäkin? 

Timo. Kyllä minä täältä hiljaksiin tulen; astu- 
kaatpas te nyt vaan edellä tupaan. — Niin he sitten 
niin hakijat kuin haettavatkin astuivat sisälle, mutta 
»vuoteellensa riensi kohta piika, jupisten äkeästi 
itsekseen). 

Näiden muutamien lauseiden nojalla on hyvin 
vaikeaa etsiä ja löytää Taavalle mitään esikuvaa 
todellisuudessa, mutta paikkakuntalaiset ovat kui- 
tenkin olleet tuntevinaan Taavassa nurmijärveläisen 
Gustaava Sireniuksen (o.s. Leander). Gustaava Si- 
renius on syntynyt v. 1848 Nurmijärven Klaukkalan 
kylässä. Nykyään hän asuu sokeana vanhuksena 
kirkonkylässä kk. — Klaukkalan oikotien varrella. 
Häntä sanottiin nuorena tyttönä Staavaksi ja Taa- 
vaksi (Gustaava, Staava, Taava), ja hän palveli sil- 
loin Kiven kotikylässä Maisin talossa, eikä muita 
samannimisiä tiedetä niillä main olleen. Näiltä 
ajoilta Gustaava Sirenius muistaa Kiven Teevalin 
Aleksina. Muisteleepa hän Kiven olleen Maisin talon 
heinäniitylläkin m.m. Vehkalossa!) sekä tanssineensa- 
kin hänen kanssaan Palojoen Heikkilässä. ySeitsemän 
veljeksen = Taavan 
äkeä olemus oli myös 
aikoinaan luonteen- 
omainen piirre Gus- 
taava Sireniuksessa. 


1) Kts. Fino Kauppi- 
nen: Vehkalanniitun ta- 
paus »Seitsemässä veljek- 
sessär. Aleksis Kiven 
100-vuotismuisto. Kirjal- 
lisuudentutkijain Seuran 
vuosikirja III. 1934. 


Hanna Stenvall, Aleksis 
Kiven vanhimman veljen 
Juhanin tytär, runoilija, 
elää postinhoitajana Nur- 
mijärven Palojoella. 


POHJATUULI 


Hän oli nuorena kiivas ja ripeäotteinen jopa suorastaan 
miesten veroinen monessa asiassa. Maisissa ollessaan 
hän usein joutui kiistaan emännän kanssa, joka niin- 
ikään tunnetaan olemukseltaan miesmäiseksi ja koko 
talon itsevaltiaaksi. Kerrankin Taava joutui suo- 
rastaan käsikähmään emännän kanssa. Mentiinpä 
niin pitkälle, että Taava antoi toisen palvelijan avus- 
tamana emännälle selkäsaunan. Syyksi ei tarvittu 
muuta kuin se, että emäntä jätti kutsumatta piiat 
päivälliselle, vaikka pyysikin miehet. Tämä kävi 
piikojen sisulle, niin että he ryhtyivät tähän voima- 
keinoon ojentaakseen emäntää. Tällaisten tapausten 
jälkeen emäntä varoi pitkiin aikoihin suututtamasta 
palvelijoita, varsinkin Taavaa. Samanlaista tapausta 
kuin Timon kodissa Kekkurissa ei liene Taavalle 
sattunut, eikä Kivi ehkä ole Maisinkaan talon väestä 
ottanut suoranaisia esikuvia »Seitsemään veljek- 
seensä». Monia piirteitä on kuitenkin Kiven mieleen 
jäänyt näiltä ajoilta ja näistä tapauksista sekä henki- 
löistä ?), mutta nehän kuuluvat jo toisiin asioihin. 

Kuten jo mainitsin asuu Gustaava Sirenius nykyään 
Nurmijärven kirkonkylässä, 4—5 km kirkolta Klauk- 
kalaan johtavan oikotien varrella Letkojan torpassa. 
Näkönsä tämä yli puolivälissä yhdeksääkymmentä 
oleva vanhus on menettänyt jo aikoja sitten, mutta 
muistelee vielä mielellään matkailijan kanssa niitä 
aikoja, jolloin Teevalin Aleksi eli Akseli Kivinen — 
kuten hän Kiven kirjailijanimen muistaa — kesä- 
aikoina oleskeli Palojoella ja liikuskeli kylän asuk- 
kaiden parissa. Matkailijalle Taava on mielenkiin- 
toinen tuttavuus jo senkin takia, että hän on niitä 
harvoja elossa olevia Kiven aikalaisia, jotka itse 
ovat joutuneet lä- 
heisempään — koske- 
tukseen = runoilijan 
kanssa. 


2 Kts. Eino Kauppi- 
nen: Jukolaa ja Impivaa- 
raa etsimässä sekä Vehka- 
lanniitun tapaus »Seitse- 
mässä veljeksessä». Aleksis 
Kiven 100-vuotismuisto. 

Kirjallisuudentutkijain 
Seuran vuoskirja I11,1934. 


Arvid Stenvall, Aleksis 
Kiven nuorimman veljen 
Emmanuelin poika, Raa- 
lan postinhoitaja. 


Kiven lähimmät sukulaiset Kivijuhlilla Helsingissä. 


(Valokuvannut A, V. V. Mikkola). 

KIRKKOMAA. 


Illan rusko verinen 
värjää kirkkomaan. 
Hehkuu liljat kummuilla 
aukoo umpujaan. 


Sade niinkuin suitsutus 
maahan laskeutuu. 
Univalmut kiitokseen 
mykkään kumartuu. 


Multa, kalma tuoksahtaa, 
kelloin malmi soi. 

Ristit rautaseppelin 
rusko purppuroi. 


Holvit pyhäinkuvineen 
palaa loimussaan. 
Nurmen alta vainaat ne 
näkee unessaan. 


Liljat aukee, unikot. 
Huokuu ikuisuus. 
Ajast' aika aamuun on, 
koi kun koittaa uus. 


ARv1 H. KUJALA. 


SADE. 


Laineet tyyntyy, häipyy, raukee — 
Salaa aukee E 

huulet kukkain, 

kuuluu sipsutusta sukkain 

yllä nukkain. 


SYKSY. 


(Kulkiko avoimen ikkunan alitse tyttö: Kostean tukan tuoksu 
täyttää huoneen. Vai oliko se häilähtävää väriä vaiko pieniä, 


suhisevia, pieniä ääniä.) 
SATAA 
mitä mitä. 
SYYSLAULU. 
On väreissä metsän keltaa ja kultaa. 


Ja sammalta, multaa 
]o peittävät lehdet viihtäen. 


Oi Margaret, polkusi hehkuu ja kiiltää. 


— 1l0 lehtien viiltää 
sydäntä lähteen kirkkauden. 


Kevytmieliset tuulet, suvea juoneet, 
on lähteelle tuoneet 

lehtiä ilkkuen häilymään. 

On syksy, ei janoa kukaan tunne, 
sä riensit viluas kätkemään. 


Oliva PALOHEIMO. 

Ohi pajuja kasvavan rannan, 
ohi keltaisten kaislojen 

nään lapsuusvirtani jälleen 
ja valkeat lumpeet sen. 


Pajurannat ja virran tummuus, 
veden solina kummallinen ... 
Ah, on kuin maailma jälleen 
olis pienen poikasen, 


joka niinkuin ruhtinas ikään 
näitä rantoja hallinnut on 
punanahkoja väijven täällä 
hän varjossa kaislikon. 


Siellä virran varrella jossain 
ne punoivat juoniaan 

ja meloivat kaislikossa 
punakeulakanoottiaan. 
Punanahkoja ollut ei siellä... 
oli armaita rantoja vaan... 
Ylös virtaa kaipaus liukuu 
punakeulakanootillaan. 


EL1IAs KURKI. 


TUULEN KEHTOLAULU. 


Tuuditan, tuuditan, hiljaa tuudin, 
nuku jo, nuku jo, nuku. 

Taivasta verhoaa valkea uudin, 
mailla on valkea puku. 


Maisemat hohtavat häipyvin äärin, 
nuku jo, hyräilen unta. 

Valkean vaipan yllesi käärin, 
pudotan pehmoista lunta. 


TULIT, SYKSY — 


Syksyn pilvi, surren riipui 
matalalla yllä maan. 

Pitkät tummat tehtaanpirput 
suitsee mustaa sauhuaan. 


Valittaen, laine, vellot, 
vyöryt rantakivikkoon. 
Yltää aavat sänkipellot 
etäisyyteen autioon. 


Tuulenhenki, kuljet, nyyhkit, 
huokaa oksat vettyneet. 

Tulit, syksy. Multa pyyhkit 
suven muistot, kyyneleet. 


LEA SARASTO. 


POHJATUULI 


,NIINKUIN MEKIN ANTEEKSI ANNAMME NIILLE, 
JOTKA OVAT MEITÄ VASTAAN RIKKONEET.!" 


Virallinen moraali on kerta kaikkiaan selläista. Ja 
yksityinen moraali määrää virallisen moraalin. Kum- 
pikin ovat päinvastaisia otsikossa esitetylle ajatuk- 
selle, joka ainakin joka sunnuntai luetaan virallisessa 
jumalan-palveluksessa, luetaan kouluissa ja luetaan 
siellä, missä Kristuksen meille opettama rukous 
esitetään. . 

Eikö ole niin että kerran rangaistua epäillään, 
panetellaan ja lyödään edelleenkin, vaikka hän jo on 
rikoksensa sovittanut. Ja eikö olekin niin, että kerran 
rangaistuksensa kärsinyt ajamalla ajetaan kunniat- 
tomien rikollisten joukkoon. (Poikkeuksia on, Juma- 
lan kiitos, mutta ne ovat vain poikkeuksia.) 

Kunnia olkoon Jumalalle Korkeudessa, maassa 
rauha ja ihmisillä hyvä tahto. Tämäkin luetaan 
kirkoissamme joka sunnuntai useamminkin. Ja 
ihmisen hyvä tahto on — panetella toisiaan. Se 
tahto on minulla kuten sinullakin. Se tahto on 
yhteiskuntamme ylemmillä kuin alemmillakin por- 
tailla. Me kerta kaikkiaan emme pysty ajattele- 
maan hyvää kanssaihmisestämme, jota kerran on 
lyöty — pystymmekö yleensä lainkaan hyvää ajat- 
telemaan? Eikä sitä aina tarvitse lyödäkään. Joku 
aivan vähäpätöinen omituisuus hänen luonteessaan, 
joku itsessään aivan viaton eleensäkin riittää suu- 
rentumaan viaksi, vian oletetuksi teoksi ja teon 
rikokseksi, joka saadaan loppujen lopuksi sovitetuksi 
vieläpä rikoslainkin puitteisiin. Ei meidän tarvitse 
mennä pitemmälle kuin tuttuihin kansanliikkei- 
siimme nähdäksemme, miten ne, jotka asettavat 
isänmaan ja Suomen yksimielisen kansan menestyk- 
sen ja onnen ajatuselämänsä ja toimintansa ainoaksi 
tavotteeksi, muitta mutkitta leimataan rikollisiksi ja 
pienimmänkin tilaisuuden sattuessa julkisesti ja 
virallisesti tuomitaan rikollisina rangaistukseen tai 
vnäytteiden puutteessa» teilataan moraalisesti. 

Näin on ollut kautta aikojen, on nyt ja tulee vast”- 
edeskin olemaan, sillä tuo paha tahto vasuu meissä 
itsessämme). 

vAnna meille meidän syntimme anteeksi, niinkuin 
mekin anteeksi annamme niille, jotka ovat meitä 
vastaan rikkoneet.» 

Älkäämme luvatko sitä, mitä emme tahdokaan 
pitää, taikka parempi sanoa: pysykäämme sanas- 
samme, silloin emme häviä elämän moraalisessa risti- 
aallokossa. 

Nykytilanteen monet ja suuret epäkohdat juonta- 
vat alkunsa yksilön väärästä ajattelutavasta. Rikos- 
tilastomme osottaa hirveitä numeroita. Rikollisten 
huolto ja hoito ei sitä paranna, sillä yksilöllinen, 
yksityinen ja virallinen ajattelutapa ei ole oikea. 

Ajatelkaammepa esim. perhettä. Jos isä rankaisee 
poikaansa, ja jos hän jatkuvasti lisää rankaisutoimen- 
pidettään poikaansa kohdistuvalla nurjamielisyy- 
dellä, särkyy perhesuhde — aikaa myöten autta- 
mattomasti. Seurauksena on pojan katkeroituminen, 
hänen ajattelutapansa suistuminen raiteeltaan ja 
hänen moraalinsa suuntautuminen väärään. Aivan 
samallainen seuraus johtuu loogillisena välttämättö- 


myytenä yhteiskunnankin p.o. ajattelu- ja toiminta- 
tavasta. Se tekee rikollisen mielenlaadun oikeaan 
kasvattamisen mahdottomaksi, rankaisutoimenpiteet 
nurinkurisiksi ja naurettaviksi, sekä vie nauravalta 
yksilöltä vastuuvelvollisuuden iisää yleistä moraalit- 
tomuutta. Yhteiskunnan jäsenet tulevat välinpitä- 
mättömiksi kehittämään omaa moraalista ajattelu- 
tapaansa ja niin sen moraalinen taso auttamatto- 
masti alenee. 

Toinen puoli asiasta on valhe. »Niinkuin mekin 
anteeksi annamme —» Kun me juuri emme anna 
anteeksi, miksi me sitten yritämme rukoilla anteeksi 
omia syntejämme, vai luulemmeko me suupuheil- 
lamme pettävämme Kaikkivaltiasta? Kyllä Hän 
meidän »kepulipelimme» näkee. Mutta itsemme me 
sen kautta nukutamme »vanhurskauden» uskoon ja 
turmelemme oman moraalimme niin, ettemme pysty 
enää erottamaan totuutta valheesta emmekä oikeaa 
väärästä. Ja sen seurauksena on moraalinen ?ur- 
mio. 

Suomen kansalla e? ole varaa menettää yhdenkään 
kansalaisen moraalia. 

Tästä johtuu, että jokaisen, joka tahtoo, taikka 
kuvittelee tahtovansa työskennellä tämän kansansa 
ja isänmaansa hyväksi, ensimäisenä velvollisuutena 
on huolehtia oman moraalinsa oikeasta kasvattami- 
sesta. : 

Voidaksemme vaatia moraalia muilta, tulee sen 
meissä itsessämme olla pettämättömän lujan. 

Siinäpä sitä taas ollaan. Kun meiltä kysytään jos- 
kus neuvoa moraalisissa asioissa, joudumme itse 
varsin usein sofismiin. Emme tiedä neuvoa oikeata 
suuntaa, sillä olemme liian usein koettaneet väistää 
sitä, vominkä tiedämme oikein ja totta olevan)» — 
useimmiten vain mukavuussyistä. Laiskoja kun 
olemme, emme ole välittäneet kasvattaa omaa si- 
säistä minäämme oikeaan. Meiltä on puuttunut usko 
ja tahto totuuteen, rakkaus isänmaahamme ja sen 
kansaan. Olemme uskoneet olevamme yhyviä kansa- 
laisia» vain senvuoksi, ettemme ole pystyneet edes 
pahaankaan. Mutta tahto kansamme ja maamme 
hyväksi on meiltä — sanokaamme yksinkertaisimmin 
— unohtunut. Ja kun nuori, elämäänsä ajatteleva 
kanssaveljemme meille esittää kysymyksen, onko se 
taikka sen vastakohta oikein, jäämme ymmälle. Ja 
loppujen lopuksi joudumme siihen, mihin liberalismi 
on joutunut: elämän sisällys on vain minä itse, va- 
rallisuus valta ja kunnia, eikä suinkaan kansansa 
palveleminen, joka on melko vaikeaa senjälkeen kun 
on päästänyt Kalibanin kanssahallitsijakseen. 

Jokainen hetki, joka valuu »sormiemme läpi» tur- 
haan, vie meidät harhaan. Ja juuri senvuoksi on 
meille annettu Vapahtajan vaatimaton ja kaunis 
rukous, joka on luettava rehellisessä mielessä ilman 
turhia luuloja, ilman muodon soinnutteluja sellai- 
sena kuin se on. Silloin myös näemme itsemme sel- 
laisena kuin olemme emmekä luule lähimmäistämme . 
emmekä yhteiskuntaamme huonommaksi kuin se on. 

I. M. Varoma. 

POMI AA UU LOI 


Sosialismin tilinpäätös Espanjassa. 


Pohjatuulelle kirj. ARNE SOMERSALO. 


I. Tapahtumain puitteet. 


Sanotaan, ettei historia itseään toista, mutta aina- 
kin sosialismin historia on useissa maissa tehnyt sen 
aina ikävystymiseen saakka. Joutuu suorastaan ky- 
symään, onko maailmanvallankumouksen oppi niin 
kaavamainen, ettei se salli suurempia vaihteluita, 
vai ovatko sen kannattajat sitten niin sieluttomia, 
etteivät he keksi uusia menetelmiä jo paperikoriin 
joutuneitten sijalle? 

Määrättyyn pisteeseen saakka kulkee sosialistisen 
luokkataistelun kehitys melko suoraa rataa, jonka 
nousun jyrkkyys etupäässä riippuu liberalistisen por- 
varillisen keskustan pehmeysasteesta. Tämän enem- 
män tai vähemmän aktiivisella myötävaikutuksella 
lähestyy se voittoa melkein kädenulottumalle. Mutta 
sitten jo herääkin kansanjoukkojen itsesäilytysvaisto 
ja työntää sen parlamentaarista tietä takaisin vaati- 
mattomampiin asemiin. Tästä sydämistyneenä se 
silloin nousee »viimeiseen taistoon», jossa pyhiksi 
vakuutetut kansanvallan ja parlamentarismin peri- 
aatteet korvataan lyhyillä ja pitkillä aseilla. Ja kun 
se tässä pelissä nyt lopullisesti murskataan, niin ettei 
ystäville ja naapureille jää muita velvollisuuksia kuin 
kyllin arvokkaat hautajaismenot, nostetaan kautta 
koko maailman valtava poru ytaantumuksen» vallan- 
kaappauksesta ja »fascistien» pahuudesta. Siihen 
yhtyy sitten porvarillinen keskustakin niissä maissa, 
jotka eivät vielä ole sosialistista ruutia haistaneet. 

Näin kävi meillä 16 vuota sitten, ja niin kävi Unka- 
rissa sekä Itävallassa. Italiassa ja Saksassa — ja 
viimeksi Latviassa — pantiin piste kehitykselle jo 
ennenkuin päästiin »sanoista tekoihin». Ja nyt on 
Espanja suomalais-unkarilaiseen malliin saanut mais- 
taa bolshevistista svabodaa punaisine hirmuineen, 
mutta myös pystynyt tekemään siitä kertakaikkisen 
lopun ilman kerenskimäisiä kokeiluja. 

Emme erehtyne ennustaessamme, että Espanjan 
länsimainen» sosialidemokratia nyt voi tehdä tilin- 
päätöksensä ja vetää paksun viivan sen alle. Jatkoa 
ei näet enää tule. Mutta myös sikäläinen kulttuuri- 
vapaamielinen »intelligentsija», joka ilmeisesti on 
kuvitellut parlamentarismia keskustaa varten kek- 
sityksi leluksi, tulee varmasti havaitsemaan, että 
kansalaisoikeudet terveessä valtiossa edellyttävät 
myös vastuuntuntoa. Kenellä sitä ei ole, saa tyytyä 
rajoitettuihin vapauksiin. = Ainakin siksi, kunnes 
punataudin puuska on mennyt ohi. 

Tasavallan julistus tapahtui Espanjassa huhti- 
kuussa kolme vuotta sitten, kuten muistettaneen, 

hieman hätiköiden. Se suoritettiin vaalien perusteella, 
joiden tuloksia ei maltettu edes loppuun laskea. 
Juhlamenoja valaisivat palavat kirkot, luostarit ja 
oikeistolehtien kirjapainot, mikä seikka ei kuitenkaan 
häirinnyt meidänkään keskustalehtiemme ilonkyyne- 
leitä tämän »kansanvallan verettömän suurvoiton» 
johdosta. Se johti mieleen muiston »kaikkein aurin- 
koisimmasta, kaikkein verettömimmästä vallan- 
kumouksesta» — Venäjällä (Vandervelde). Ja sen- 
jälkeen alkoi maassa kehitys, joka monessa suhteessa 
epäillyttävästi muistutti suuren naapurimme Ke- 
renski-kaudesta. Kun saman vuoden kesäkuun vaalit 
huomattavasti vahvistivat vasemmiston valtaa, — 
työläisillä oli pivollinen suuria lupauksia ja porvaristo 
uskoi ihanteisiin — ei = sosialistis-syndikalistisen 
joukon mellastelua ensihätään saatu lopetetuksi. 
Lainsäädännössä mentiin radikaalisille linjoille. Tasa- 
valta sai ytyötätekevien» lisänimen, mikä humalan 
hieman haihduttua kuitenkin taas peruutettiin. Sota 
julistettiin pannaan. Uusi agraarilaki pakkoluovutti 
maan feodaaliylimystöltä ilman korvausta. Suunni- 
teltiin maatalouden kollektivisointia neuvostomal- 
liin. Kirkolta otettiin kaikki valta. Se eroitettiin val- 
tiosta ja yksityisiltä kiellettiin veljeskuntien avusta- 
minenkin. Jesuiittain maastakarkoitus alkoi. 

Cortesin radikaalisuus oli lopulta liikaa jo paljon 
vymmärtäneelle» Zamoran — nykyisen presidentin — 
hallitukselle, joka erosi. Jo lokakuussa astui sen 
sijalle Azanan ensimmäinen vedistysmielinen» kabi- 
netti, jonka työministeriksi tuli sosialistisen ammatti- 
järjestön väkivaltainen johtaja Caballero, vheikä- 
läisten Lenin», kuten sos.-dem. tietotoimisto on häntä 
nimittänyt. Mutta mukana oli keskustan oikeakin 
siipi Bassios'ta ja Lerroux'ta myöten, joka viime- 
mainittu kumminkin jo joulukuussa erosi hallituk- 
sesta, asettuen oppositioon. 

Azanan vaikeaksi tehtäväksi tuli maan rauhoitta- 
minen ja bolshevismin pysäyttäminen. Se tapahtui 
aitokeskustalaisen reseptin mukaan: jos missä oli tal- 
tutettava anarkisteja ja kommunisteja, ytukistettiin» 
myös oikeistoa. Bolshevististen kapinanpoikasten 
rinnalla keksittiin aina myös »nonarkistisia» sala- 
juonia, joiden seurauksena upseerikunnan paras aines 
voitiin eroittaa viroistaan ja oikeistojohtajat teljetä 
vankilaan tai karkoittaa siirtomaihin. Näin kului 
aika rattoisasti aina viime vuoden alkuun, jolloin 
Lerroux = sosialistiministerien syntiluettelo kouras- 
saan siirtyi hyökkäykseen. Helmikuussa hänet vielä 


onnellisesti torjuttiin, mutta kesäkuussa oli hallituk- 
sen erottava. 


Se tapahtui Ranskan puolueparlamentarismin mes- 
tarikaavan mukaisesti: herrat ministerit vaihtoivat 
paikkoja. Syntyi kabinetti Azana II, jossa 
yLenin & Trotski» eli Caballero ja yhtä hurja Prieto 
olivat edelleen mukana. Meriministeriksi tuli kata- 
lonialainen sosialisti Companys, mutta kun eräät 
federalistit antoivat hallitukselle tarpeellisen »val- 
kaisun», oli Lerroux rauhoitettu. Tosin vain syys- 
kuuhun asti, jolloin valtakunnanoikeuden vaalit to- 
distivat majakkavalojen vaihtuneen. Jokaisen maa- 
kunnan valitessa kunnanvaltuustojen kautta yhden 
edustajan oli tulos Azanan suunnalle murhaava: 
hänen puolueensa jäi soittamaan lehdellä, sosiali- 
radikaalit saivat 1, sosialistit 2, radikaalinen kes- 
kusta 4 ja oikeisto-oppositio 8 edustajaa. Azana 
vetosi cortesiin, — Pätsin temppu maaliskuussa! — 
joka vanhassa kokoonpanossaan luonnollisesti antoi 
hänelle luottamuslauseen. Kaukonäköisen presiden- 
tin viittauksesta sai hallitus kumminkin raskain sy- 
dämin lähteä ja sijalle astui Lerroux'n 1. kabinetti, 
jonka sisäministeriksi nimitettiin maltillinen keskus- 
talainen Barrios ja työministeriksi oikeistoa lähen- 
televä Samper. Vain vajaa kuukauden hallittuaan 
sai Lerroux — kuten odotettavissa oli — vasemmis- 
ton liehittelevältä cortesilta epäluottamuslauseen, ja 
Barrios muodosti keskustalaisen ministeristön. Sen 
epäparlamentaarisuus korjattiin cortesin hajoituk- 
sella ja uusilla vaaleilla. 


Marraskuussa toimitetut vaalit vahvistivat täy- 
delleen valtakunnanoikeuden vaalien tuloksen: cor- 
tesin 473:sta (470) edustajasta sai vasemmisto 99 
(222), keskusta 167 (205) ja oikeisto 207 (43). Sosia- 
listit, jotka julistivat »kansanvallan» joutuneen vaa- 
raan, yrittivät paikata onneaan suurlakolla, joka 
epäonnistui, ja kapinalla, jonka selvittely maksoi yli 
100 kuollutta. Tämän johdosta muodostettiin joulu- 
kuussa ensimmäinen yritys »vahvan käden hallituk- 


seksi, Lerroux'n II. kabinetti, jossa Barrios hoiteli . 


ensin sotaministerin ja sitten sisäministerin virkaa, 
Samperin vastatessa kaupasta. Viime maaliskuussa 
havaitsi Lerroux kumminkin yhteistoiminnan varsi- 
naisen oikeiston, monessa suhteessa Isänmaallista 
kansanliikettämme sikäläisissä oloissa vastaavan ka- 
toolisen kansanpuolueen kanssa välttämättömäksi, 
ryhtyen neuvotteluihin sen nuoren johtajan Gil 
Robles'in kanssa. Silloin Barrios erosi, aiheuttaen 
koko kabinetin lähdön, mikä jälleen tapahtui ranska- 
laiseen malliin: nimitettiin Lerroux'n III. kabinetti. 

Toisin kuin meidän sosialistimme v. 1918 eivät 
Espanjan marxilaiset olleet lainkaan kiinnostuneita 
poliittisesta amnestiasta, jota Lerroux nyt lähti to- 


POHJATUULI 


teuttamaan. Armahdus kun vapauttaisi myöt »tasa- 
puolisuuden vuoksi» vangitut ja karkoitetut oikeisto- 
laiset, joiden paluuta kansan tunnustaman kurssin- 
muutoksen jälkeen tietenkin pelättiin. Keskustankin 
säikähtäessä sai Lerroux lakiehdotuksen johdosta 
epäluottamuslauseen huhtikuussa, ja uuden kabi- 
netin muodosti hänen kauppaministerinsä Samper. 
Mutta Espanjan hallitusprobleemi ei ollut enää rat- 
kaistavissa ilman G1! Roblesia, joka viideksi kuukau- 
deksi, s.o. kuumuutensa vuoksi politiikasta vapaan 
kesän yli, jäi odottelemaan kirkollisten ja yhteis- 
kunnallisten kysymysten selvittelyä. Tämän sijaan 
alkoikin syksyllä kuulua uutisia politiikan toisesta 
päästä: sos.-dem. puolueyhdistysten ja ammattiliit- 
tojen huoneistoista löydettiin suuria asevarastoja, 
jotka todistivat niiden johtajien mielenkiinnolla seu- 
ranneen sotatekniikan viimeistäkin kehitystä. Auto- 
maattikiväärien ja -pistoolien rinnalla tavattiin rä- 
jähdysainemääriä, joilla yhteiskuntajärjestyksen 
muuttaminen kävisi melko vaivattomaksi, sekä 
kaasupommeja. = Asekuljetuksia takavarikoitiin ja 
lopulta tavattiin eräältä ylioppilaalta täydellinen 
vallankumoussuunnitelma. Näiden surullisten ta- 
pahtumain johdosta ei puolueen ulkomaankirjeen- 
vaihtajakaan voinut muuta kysellä kuin »sattuma 
vai petos?», vakuuttaen, että »Espanjan työväki 
ei ole salannut sitä, että se valmistaa val- 
lankumousta» ja valitellen täysin mahdolli- 
seksi erään johtavalla paikalla olleen puolueen jäse- 
nen kavallusta. Ja hänen ainoa huolensa kuun 
vaihteessa oli, vvoidaanko vielä suorittaa taistelun 
uudestijärjestäminen, vai onko se jo liian myöhäistä?» 

Vastauksen antoi Gil Robles cortesin istunnossa 
lokakuun ensimmäisenä. Hän tiedoitti, ettei hän 115 
kannattajansa kanssa enää tule tukemaan hallitusta, 
ellei katoolilaisia oteta siihen mukaan. Samper kysyi 
toisten hallituspuolueitten mieltä, mutta yksikään 
ei noussut vastustamaan. Tilanne oli piinallinen, kun- 
nes eräs ministereistä nousi ja jätti salin katoolilais- 
ten ja monarkistien suosionosoitusten saattamana. 
Vähän myöhemmin vetäytyi koko hallitus neuvot- 
telemaan ja jätti eroanomuksensa, joka hyväk- 
syttiin. 

Nyt oli presidentillä kolme mahdollisuutta. Hän 
saattoi hajoittaa cortesin, mikä olisi merkinnyt koko 
kansan ennenkuulumatonta koekuormitusta. Voitiin 
vielä kerran yrittää sovittelua keskustahallituksella 
tai muodostaa enemmistöhallitus keskustasta, katoo- 
lilaisista sekä suurtilallisista. Tämä oli ainoa todella 
parlamentaarinen ratkaisu — mutta se merkitsi tais- 
telua. Se oli samaa kuin Suomen senaatin siirto Vaa- 
saan vuonna 1918 — ja sen tien valitsi presidentti 
Zamora. a 

(Jatkuu siv. 277.) 

SYKIRJALLISUUS 


ERÄÄN PESSIMISTIN KEHITYSKAARTA: 


Kaarlo Sarkian',Kahlehdittu* ja ,Velka elämälle, 


Nuoren suomalaisen runouden romanttisen hur- 
mioitunut luomiskausi, joka alkoi vuoden 1924 tie- 
noilla on myöhemmin saanut hiljentyvän ja sestyvän 
suunnan. Keskeltä sitä sairaalloisen itsetehostuksen, 
eksotiikasta, nykyajasta ja konekulttuurista juopu- 
neen ohjelmarunouden ja muodon halveksunnan 
aikakautta astuu hiljaisena ja huomaamattomana 
esiin nuori lyyrikko Kaarlo Sarkia, jonka runoissa 
on täysin toisenlainen, vakava ja itsetilitykseen 
pyrkivä leima. Kaarlo Sarkialla on hienompi lyyril- 
linen vaisto, persoonallisempi ja kehittyneempi il- 
maisukyky kuin yleensä muilla näinä vuosina julki- 
suuteen tulleilla runoilijoilla. 

Sarkian runouden pääsävynä vuonna 1929 ilmes- 
tyneessä »Kahlittu» kokoelmassa on syvä pessimismi. 
Mutta tämä pessimismi ei hänellä ole sellaista pessi- 
mistisissä tunnelmissa kylpemistä vain itse pessimis- 
min vuoksi, ei sitä synkkämielisyydellä ja elämän- 
väsymyksellä keikarointia kuin niin monella silloi- 
sella nuorella, vaan se on todella vakavaa — joskin 
toisinaan vielä nuorekkaan kypsymätöntä — suh- 
tautumista elämään. Epäilemättä on eräänä Sarkiaan 
vaikuttajana tässä, samoinkuin runomuodollisessa 
puolessakin, ollut Koskenniemi. Kuitenkaan ei 
hänen runoissaan ole sitä filosoofista pessimismiä, 
joka Koskenniemellä verhoutuu runopukuun; Sar- 
kialla se esiintyy usein ikäänkuin elämäntunteen 
aiheuttamana kaiken loppuarviointina. Jonkin on- 
nellisen hetken takaa hän näkee ammoittavan tyh- 
jyyden. Syksyisessä yössä hän aavistaa kohtalon 
syksyn tulleen: 


»Niin syys, niin syys on tullut. 
Puu, ruoho lakastui. 

Vain haavelinnut hullut 
yömustaa vettä ui. 


Noin nousee kirkkahana 
tuo sirppi kohtalon. 

vain puuttuu viime sana — 
ja tilis tehty on» 

Jäytävä syyllisyyden tunne saa hänet rukoilemaan 
ainoata vapahtajaa — kuolemaa: 


»Oi saavu jo, Yö Kuoleman, 
oi saavu kaivattuni.» 


Tällainen lohduttomuus nuoressa runoilijassa saat- 
taa tuntua toivottoman raskaalta, mutta siihen 
kätkeytyykin hänen kohtalonsa musta varjo, hitaasti 
riuduttava sairaus. Ja miten sanookaan »Matka- 
sauvan» kirjoittaja: »Nuoruutemme pessimismi on 
tarpeellisena painolastina miehuutemme purressa.» 

Sarkia nousee pessimismissään kuitenkin yleis- 
inhimillisiinkin tuntoihin. »Kahlittuy runossa hän 
näkee ihmisen kahlituksi omaan huonouteensa, näkee 
ihmisen turhaan sotivan sitä vastaan ja hän tuntee 
tässä toivottomassa kamppailijassa itsensä: 

— — — »sinut tunsin, sa kahlittu mies; olit minä.» 

Täällä kauneuden keskelläkin hän näkee ihmisen 
kantavan sielussaan kyttyrää, ihmishuonouden vää- 
jäämätöntä seurausta. = (»Kyttyräselkä») Ihmisen 
suuret unelmat, kaipaus, ihanteet, kaikki ovat tur- 
haa, katoavaa: 


»Kuin kuolleet lehdet hajoo tuulen 
mukaan, 
niin lähdemme ja meit ei muista 
kukaan.» 
(»Kuin kuolleet lehdet») 


Sarkian pessimismillä on — samoinkuin Kailaan- 
kin — vain kaksi pakopaikkaa: uni ja kauneus, 
runous ennen lopullisen vapauttajan, kuoleman tu- 
loa. Luultavasti hän onkin saanut hieman vaikut- 
teita Kailaalta — joskin toiset runokuvat ovat hänel- 
lä varhaisempia kuin itse Kailaalla — ennen kaik- 
kea kuitenkin Ranskan »parnassolaisiltav. Sellaiseen 
nerollisuuteen : kuin Kailas ei Sarkia tosin jaksa 
ensimmäisissä. kokoelmissaan nousta eikä hänen 
runouttaan leimaa niin hellittämätön etsintä; se on 
Kailaaseen verrattuna hiljaista synkkämielisyyttä. 
Sarkian mielikuvitus kurkoittuu lisäksi reaalista 
todellisuutta kohti eikä sellaisiin kuilunäkyihin kuin 


Kailaan. Mutta tilityspakkoa on hänenkin runois- 
saan. — Valoisampaa elämäntunnetta huokuvat 
tuolla kauneuden ja unen maassa vapautuneet runot 
»Unta kohti», »Mysteria», »Runolle», »Kukkiva kak- 
tus». Merkittävin näistä runoista on »Kukkiva 
kaktus», joka rytmillisesti ja kauniin kuvakielensä 
takia on kokoelman — ja samalla koko suomalaisen 
runouden — kauneimpia. Runon ajatus: vain kau- 
neudessa voi palava sydän murtaa kahleensa, on 
Sarkialle tunnusomainen. 

Toisena pääpiirteenä Kaarlo Sarkian esikoiskokoel- 
massa on maalaistunnelmamaalaus. Tosiaankaan ei 
voida kokoelman perusteella lopullisesti sanoa mihin 
Sarkian runoilijalaatu lähinnä kuuluu, mietelyriik- 
kaanko vaiko tähän voimakkaaseen tunnelmamaa- 
laukseen. Nämä pienet tunnelmapalaset ovat kui- 
tenkin miltei Sarkian taiteellisesti antoisimpia runoja. 
Täyteläistä ja väärentämätöntä maalaistuntua on 
esimerkiksi runoissa »Äestäjäpoika» ja »Nocturno». 
Niissä on hieman vuorelamaista, mutta voimakkaam- 
paa ja tosioloisempaa tunnelmaa. 

Rakkausrunoilla on Sarkian kokoelmassa keskei- 
nen asema. Hänen pienistä lauluistaan puhuu nuo- 
rekkaan tulinen tunne ja useissa runoissa on se saanut 
herkän ja kauniin ilmaisun. Sellaisia ovat seesteinen 
»Odotus», leikkivärytminen »Pieni rakkauslaulu, 
»Viime kerran», Unelma». — Viimeksimainitussa on 
romanttisesti värisevää kaipausta. 

Kolmen vuoden väliajan jälkeen ilmestyi Kaarlo 
Sarkialta uusi kokoelma, y Velka Elämälley. Se inten- 
siivinen kauneushurmio, joka »Kahlitussa» tuntui 
ikäänkuin epätietoisena viipyvän unen ja todellisuu- 
den rajamailla, vaipuakseen välillä pessimismin toi- 
vottomuuteen, on ehkä sittenkin — huolimatta muu- 
toksistaan — perussävynä uudessakin kokoelmassa 
Kuitenkin on Sarkian suhde elämään jo paljon 
vapautuneempi. Hän on nöyrtynyt — joksaan ei 
hänessä ennenkään liikaa uhmaa ollut. 


Kokoelman ensimmäinen osasto on viritetty valoi- 


siin sointuihin. Siinä on huoletonta kevätsävyä ja 
nuorekasta rakkaudenhurmaa: 


»Jokin kuolematon lie hipaissut multaa maan. 
Avaruuksien laulu on vallannut aistimeni. 
Kuka lien? Mitä kaipasin? Unohdin kokonaan. 
Sinun jalkas on tanssinut kadulla ohitseni.» 
(»Kohtaaminen») 


Eroottisissa aiheissa on runoilijalla omalaatuinen, 
milloin hehkuvan voimakas, milloin himmeäksi kai- 
puuksi hunnutettu tunne: 


»Olet kukkiva puu liki rantaa. 
Olet lumme kalvolla veen. 


POHJATUULI 


Olet laine, mi vaahtoa kantaa 
yli selkien kimmelteen.» 
(» Viaton») 


»Velka Elämälley» tuntuu paikoin nuorekkaam- 
malta kuin itse esikoiskokoelma. 

Mutta nuorekas kevättuntu katoaa kokoelman 
seuraavassa osastossa ja tilalle astuu jälleen entinen 
pessimismi, joka tosin ei ole enää esikoiskokoelman 
itseänsäkiduttavan katumuksentekijän asennetta, 
vaan vapaata alistumista. Toisinaan valtaa kuiten- 
kin vastustamaton synkkyys mielen, saattaen sen, 
sanoisiko: kramsumaiseen — toivottomuuteen: 


»Jos kuumeisen päänsä peittää 

sais johonkin viileään, 

elon huolen ja tuskan heittää 

ja päästä lepäämään. 

Ja on pimennyt viimeinen tähti, 

valo kallis sammunut pois...» 
(»Uupunut») 


Mutta yleensä on runoilija jo alistunut elämän 
välttämättömyyteen. Elämältä ei hän odota paljoa, 
mutta sen vähäisimmistäkin rippeistä voi hän löytää 
suurta ja sovittavaa. 

Sarkian runollinen innoitus ei pysähdy vain näihin 
melko subjektiivisiin aloihin; hän uloittaa runon 
löytöretkensä kauas historian hämärään, löytäen 
sieltä Tiberius-caesarin, sukulaissielun, joka kaiken 
ihmispetoksen takaa janoaa rakkautta. Hänen kau- 
neudenpalvontansa tavoittaa upean, dityrambisen 
muodon runossa »Antinous», joka kenties on hänen 
runoilijauskontonsa tunnuskuvallisin. »Kärsivä tuli» 
on suurviivainen ja voimakkaasti hallittu kuvitelma, 
jossa tietoisuus, sielu, asetetaan kärsivänä, mutta 
voitollisena aineellista maailmaa vastaan. 

Milloin Sarkian lyyrillinen tunne löytää pohjan 
luonnosta ja maalta, tapaa hän, kuten »Kahlitussa- 
kim, harvinaisen tuoreen, valoisan suomalaisen tun- 
nelman. Runo »Elokuun ilta» on kuin maalaus lep- 
poisasta elokuisesta maalaisehtoosta. Kuvaava, mi- 
ten vähillä sanoilla Sarkia voi loihtia esiin kokonaisen 
maisemakuvauksen, on lapidaarisen »Vaeltajan» ensi 
säe: 

»Tie liki virran poukamaa. 
Rannalla horsmat punertaa. 
Kuutamo hopeainen. 
Polulla matkalainen.» 


Sarkian runouden mielisanoja maalaiskuvauksen 


alalla ovat: riihi, sauna ja puimakone — se jo luon- 
nehtii hänen runoutensa tätä puolta — niiden ympä- 

POHJATUULI 


rille punoutuvat maalaiselämälle 
ominaiset kuvat ja värivivahteet. 
Miten hellästi ja hienovaraisesti Sar- 
kia kuvaakaan kotiaan, sen tuohen 
ja malkain kattamaa mustunutta 
saunaa. Koti, lapsuusmaja on hänen 
unelmiensa pakopaikka; vielä vuo- 
sien taakse lämmittää niiden tur- 
vallinen muisto. 

Myöskin suomentajana on Sarkia 
rikastuttanut suomalaisen runon 
maailmaa korvaamattomalla = ta- 
valla. 

Nimiruno »Velka Elämälley on 
kokoelman kypsin ja hartain runo, 
se on todistus hänen rakkaudestaan 
nähdä elämän oikeat, rehelliset kas- 
vot. Se on kirkas, tyylillisesti ehjä 
runo, jossa hän näkee ihmiskohtalon 
harmoonisena ja inhimillisenä ja 
jossa hän pyrkii tilittämään oman 
suhteensa elämään. 

Kaarlo Sarkian runous ei liiku 
varsinaisesti uusia uria; se kietoutuu 
pääasiassa runoudessa tuttujen kä- 
sitteiden ympärille, mutta se valaa 
näihin jotakin uutta, persoonallista, 
kuten vain todellinen lyyrikko voi 
tehdä. Sarkian runot ovat muodolli- 
sesti valmiita — hänen runoudellaan 
sanotaankin olevan klassillisen poh- 
jan: parnassolaiset, kenties Kosken- 
niemikin. Niille on ominaista sään- 
nöllinen, joskin toisinaan hieman lai- 
mea musikaallinen poljento, väkevät 
omintakeiset runokuvat. Ja ennen 
muuta kirkastaa hänen runojaan 
harras suhde elämään. Miehuus- 
vuosien itsetutkiskelu on varmaan 
johdattava hänen etsivän runotta- 
rensa syville kauneuslähteille. Eräät 
siellä täällä julkaistut uudet runot 
ovatkin todistaneet hänen runouten- 
sa jatkuvaa kehitysvoimaa. Niissä 
tuntuu kuin runoilija olisi jo jät- 
tänyt nuoruuden pessimistisen ja 
kiihkeän kauden ja tavoittanut lo- 
pullisesti oman ilmaisumuotonsa, 
» Velka Elämälley runon kaltaisen 
hartaan ja ylevän, samalla yksin- 
kertaisen ja kuulaan asenteen elä- 
mään — ja kuolemaan. 

Kiintoisaa! 


VOETER KLIEPI 


PITÄJÄN 
PIENEMPIÄ 


eestyneenä, ilmiöiden salat- 

tuun syvyyteen herkin vais- 
toin ylettyen jailmaisuaan mes- 
tarillisesti halliten Volter Kilpi 
on luonut teoksistaan rikkaim- 
man ja kauneimman. Kirjasta 
huokuu sellainen huomioiden 
runsaus, näkemyksien syvyys 
ja inhimillinen lämpö, että sille 
saa hakea vertaansa suomalai- 
sesta kirjallisuudesta. ,,Pitäjän 
pienempiä** on mestarin käsi- 
alaa, suuren hengen katoama- 
tonta kauneutta. — 60 mk, sid. 
75 mk, nahkaselk. 90 mk. 


UNTO SEPPÄNEN 
VOITTOON 


yan, jossa kuvataan sa- 

maa sukua ja sen kotitaloa 
kuin ,Myrsky ja aurinko ja 
sIlohuoneet'' romaaneissa. Sep- 
päsen voimakas kuvauskyky ja 
iskevä sanonta ovat kaikille tut- 
tuja; nyt niihin liittyy harvi- 
nainen syvyys, sisäinen tyyneys 
ja sielullinen herkkyys. Romaa- 
ni on epäilemättä tekijänsä kyp- 
sin, voitollisin saavutus. — 55 


mk, sid. 70 mk. 


ALEKSANTERI 
MIHAILOVITSH 


VENÄJÄN SUURI: 
RUHTINAANA 


G äbkyvän älykkäitä muistel- 

mia viimeisten vuosikym- 
menien tsaari-Venäjältä. Kir- 
joittaja kuljettaa meitä sen kei- 
sarien, suuriruhtinaiden, hovi- 
miesten ja -naisten parissa, ja 
hänen kynänsä luo tuosta kai- 
kesta sarjan erinomaisen eloi- 
sia kuvia. Kaiken yllä on tavat- 
toman tietorikkauden ja ym- 
märtämyksen leima. — 60 mk, 
sid. 75 mk. 


OTAVA 


k 


Urho Karhumäki: Ukkonen uhkaa. Wer- 
ner Söderström Oy. Porvoo. 1934. Siv. 
246. Smk. 35: —/50: —. 


Opi tuntemaan itsesi ja vasta senjälkeen 
mestaroi muita. Jos kukaan on Karhumäki 
nyt mainitussa teoksessaan väläyttänyt in- 
himillisen elämän salattuja sielunkammioita, 
joita syrjäiset joka päivä niin mielellään | 
penkovat kuin onkilieroja hakeakseen. Vaik- 
ka tapahtuma-aika ei käsitä pitempää ajan- 
jaksoa kuin minkä ensiluokkainen ukkospilvi 
vaatii kulkeakseen yli näkyvän taivaan- 
kannen, ehtii ihminen elää kaiken sen, minkä 
historian kirjoista on lukenut ajoista vuosi- 
tuhansia ennen historiallista ajanlaskua aina 
nykypäiviin, kaiken minkä hän syntymäs- 
tään saakka on elänyt, tehnyt ja ajatellut, 
väärää ja pahaa. Ja kun puhdistava ukko- 
nen on käynyt ohi, pääsee raitis tuulenhenki, 
Jumalan kirkas aurinko, puhdistamaan hä- 
nen tankkuisen sydänkammionsa, sulatta- 
maan hänen syntisen sydänkivensä ja luo- 
maan hänestä uuden ihmisen, joka vakaana 
tahtoo kulkea uutta työpäiväänsä kohti. 

Urho Karkumäki on näkemyksillään rikas- 
tuttanut meitä tavallisia kuolevaisia ihmisiä 
— tahtoisinpa sanoa — enemmän kuin kir- 
jailijamme vuosikausiin. Hänen kuvauksen- 
sa ja ajatuksensa eivät ole selostettavissa. 
Ne ovat luettavat. Kirjan sisältö ei ole ah- 
mittavissa. Se on ajateltava sana sanalta 
lause lauseelta. 

Teos on »kuluva kansan käsissä». 

V. 


C. G. Jung: Det omedvetna i normalt och 
sjukt själsliv. Söderström & c:o. 1934. 


C. G. Jung on psykoanalyytikoista ehkä 
syvällisin. Hän edustaa omaa, ziärichiläistä 
koulukuntaa, Freudin ja Adleun koulukun- 
tain rinnalla. Pääteoksessaan »Psychologi- 
sche Typen» (1921) kuvastuu täydellisim- 
min koko hänen elämänkatsomuksensa, sa- 
moinkuin sielutieteensäkin. Jung on filosofi- 
sempi henki kuin Freud ja Adler. Eikä hä- 
nellä ole freudmaista monomaniaa selittää 
kaikki sielunilmiöt yksien, usein varsin mieli- 
valtaisesti soveltuvain, kuten seksualilibidon, 
periaatteiden nojalla. Hän saavuttaa syväl- 
lisissä erittelyissään ihmisolemuksesta enem- 
män kuin pelkän viittauksen johonkin tun- 
temattomaan. Ainoalaatuiseen asemaansa 
on hän kohonnut sillä, että hänen oma per- 
soonallisuutensa on filosofisesti koulitumpi 
ja avarampi ja ennakkoluulottomampi kuin 
virkaveljiensä yleensä. 

Nyt ruotsiksi maassamme ilmestynyt, 
edellämainittua suppeampi, teos »Det omed- 
vetna», on Jungin helpoimmin luettavia, 
ehkä senkin vuoksi, että se on, huolimatta 
käsittelemänsä asian laajuudesta varsin kes- 
kitetty. Kajoamatta tällä erää sen sisältöä 
tai yleensä Jungin hengen laatua lähemmin 
tutkimaan — sen aiomme lehdessämme 
tehdä myöhemmin — tahdoimme muuta- 
min sanoin kiinnittää arv. lukijakuntamme 
alaa harrastavain huomion tähän psykoana- 
lyytikkona merkilliseen, syviä probleemeja 
esiin kohottavaan ajattelijaan. E. 


KUVAAMATAITEET 


ANTON LINDFORS. 


Lapinaiheisten maalausten näyttely Kasarmink. 48:ssa. 


Kuluneena maalaustaiteen kaaoksellisuuden aikana edustaa 
Anton Lindfors edesmenneen Ilmari Aallon rinnalla ehkä selvim- 
min tämän kehityskauden erästä positiivista puolta, onnellista 
kehitystä ekspressionismista nykyiseen kypsän persoonalliseen 
kehitysvaiheeseen. = Hänellä on alunperin ollut pätevä sija 
oman ikäluokkansa etumiehenä. Tämän rehellisen maalarin 
teko taidollinenkin puoli herätti heti alunperin varman lupa- 
uksen tulevaisuuden varalle. Eikä hän olekaan tätä lupausta 
pettänyt, päinvastoin täyttänyt sen mitä parhaimmalla tavalla. 
Hän on työskennellyt sellaisella sitkeällä määrätietoisuudella, 
että ammattitoverienkin piirissä hänen työnsä on saavuttanut 
kiistämätöntä arvonantoa. Pystymättä syvällisemmin estetisoi- 
maan allekirjoittanut haluaa maalarin näkökulmasta lausua muu- 
taman välittömän ihastuksen sanan, jotka nyt avoinna oleva 
näyttely aiheutti. 

Tämä näyttely on selvä todistus siitä kehitysvaiheesta, jolloin 
voidaan puhua alan hallitsemisesta ja harmoonisesta kokonaisuu- 
desta, jossa ilmaisukeinot ovat alistetut persoonallisen näkemyk- 
sen voimalla. — Lapinluonnon kuvaamisessa ovat mielestäni 


Engberg ja nyt Lindfors luoneet parasta sillä alalla. Tuntuu kuin 
Lapin luonto erikoisesti sopisi Lindforsin maalaritemperamentille. 
Hän on onnistunut Lapin tauluissaan luomaan raikasta erämaa- 
runoutta, kirpeätä ja kirkastunutta. Sen havaitsee tässä 
näyttelyssä varsinkin hänen syyskuvissaan, joissa hän on suo- 
rastaan iloitellut sivellintekniikallaan ja oudolla, melkein vaa- 
rallisuuden rajamaita hipaisevilla väreillään. Fräitä näitä väri- 
iloitteluja m.m. numerot 38, 34 ja 35 haluaisin nimittää mestaril- 
lisiksi. Taulujen lukumäärä on suuri ja yleisvaikutus pätevä, jo- 
ten on vaikeata poimia yksityisiä töitä. Mainittakoon kuitenkin 
lisäksi muutamia, jotka tehosivat tämän kirjoittajaan voimak- 
kaimmin. N:o 12 miellyttää erikoisesti hyvin hallitun sinisen ja 
vihreän rinnastelun takia, mikä lienee eräs vaikeimpia väri- 
yhdistelmiä. N:o 25 on erittäin hyvin rakennettu, kiinteä ja ru- 
nollisen kaunis teknillisessä suhteessa taitavasti hallittuine yli- 
menoineen. N:o 39 pitäisin ihmeen kauniina väreissään, kuu- 
laana ja harmoonisena. Syysmaisemia saattaisi luetella edellis- 
ten lisäksi numerot: 28, 29 ja 32, sekä muita maalauksia nume- 


rot TI ja 14. Uuno Eskola. 


(Jatk. siv. 265). 
piteeni on se, että taidekoulutus tällä hetkellä 
on täysin ala-arvoista. Jos koulussa kylve- 
tään myrkkyä taiteilijan sieluun, ei se hevillä 
sieltä pois lähde. — Niin, surulliseksi tulin, 
kun ensikertaa silmäillessäni Lallukan, suo- 
malaisen miehen perustaman taiteilijakodin 
asukasluetteloa, en siitä löytänyt nimiä sellaisia 
kuin Sallinen ja Ruokokoski. Mil- 
laisen virkistyksen taide-elämäämme toi viime- 
mainitun näyttely v. 1912, sen muistavat 
kaikki silloin kansallisessa taide-elämässäm- 
me mukanaolleet, ja mies on nyt unohdettu. 
Jai Sallinen. JC 

, Mitä tahdotte sanoa Suomen kansalle näin 
Aleksis Kiven suurjuhlan aattona, mitä toivo- 
muksia esitätte?'' 

,Valmistettakoonluovalle voi- 
malle työmahdollisuus! Ottakoon 
kansamme esimerkkiä Norjasta, jossa Vig e- 
landille on ilman tilitysvelvollisuutta an- 
nettu käytettäväksi toista sataa miljoonaa 


markkaa suihkukaivon luomista varten, teok- 
sen, josta tulee yksi nykyisen kuvanveisto- 
taiteen monumenttaalisimpia ja arvokkaimpia 
töitä. Se tulee tuomaan Norjalle miljoonat 
moninkertaisina. Tai ajatelkaamme Italiaa, 
joka ei luovuta yhtään hiukankaan huomat- 
tavampaa työtä käsistään pois.'' 

,, Niin, toivoisin, että maassamme syntyisi 
samallainen innostus kuin 1880-luvulla. €Sil- 
loin oli koko kansa yhtenä miehenä tukemassa 
taidetta. Silloin ymmärrettiin, mikä on kan- 
sallisen taiteen olemus. Historia opettaa, että 
valtakunnat häviävät, mutta taide säilyy 
kautta aikojen. Vaikka kreikkalaisen taiteen 
tulokset on hajoitettu kaikkeen maailmaan, 
todistavat ne jokaiselle kreikkalaisen kulttuu- 
rin korkeasta tasosta. Ja sama Kreikka to- 
distaa vielä tänäkin päivänä, että taiteen 
maailmassa voi pienikin maa 
olla suurvalta.'' 

Eino Mikkola. 

KANSANTEATTERIN KIVI-NÄYTELMÄ. 


Maassamme on sattunut tapaus, joka osoittaa 
suurta arvostelukyvyn puutetta. On valitettavaa, 
että se kuuluu teatterin alaan. Tiedämme, että on 
valitettavaa, ettei valtio avusta tarpeeksi teattereita. 
Vedotaan ajan pintapuolisuuteen, yleisön huonoon 
makuun, joka pakottaa teatterit esittämään niin 
paljon kevyttä ajanvietettä. 

Mutta että Elsa Soini kirjoittaa Aleksis Kivestä 
näytelmän, se on teko, jota lievimmin sanoen on 
pidettävä arveluttavana. . Jos vielä niin on, kuin 
kerrotaan, että teatteri on Elsa Soinilta näytelmän 
tilannut, olemme hämmästyneitä. Elsa Soinilla ei 
ole Kivestä sitä tuntemusta, joka oikeuttaisi hänet 
kirjoittamaan Kivestä näytelmän. 

Sillä sellainen edellyttää ennenkaikkea erikoisen 
herkkää sisäistä myötäelämistä Kiven hengessä, jol- 
laisen voi saavuttaa vainnerollinen ihminen. 
Elsa Soinista hänen tähänastisen tuotantonsa perus- 
teella ei voi sanoa, että hän olisi nerollinen, ei sinne 
päinkään. Mitä hän on kirjoittanut? Ns. moderneja 
romaaneja, joilla on vahvasti väritetty seksuaalisuus. 
Tuntuu kuin juuri se olisi hänen keppihevosensa. 

Entä Elsa Soinin näytelmätuotanto. Eräs nyky- 
ajan suurimpia taiteilijoita määrittelee persoonalli- 
suuden olemuksen seuraavasti: »Persoonallisia ovat 
joko nerolliset tai yksinkertaiset, jotka tyytyvät 
osaansa». Elsa Soini ei ole pysynyt mahdollisuuk- 
siensa puitteissa, vaan tavoitellut pilviä. 

Hänen ensimmäinen näytelmänsä oli »Isadora,rak- 
kauden tanssijatary». Aihe on siksi suuripiirteinen, 
ettei näytelmällä ole muuta mahdollisuutta, kuin 
joko elää tai kaatua. Huomattakoon, että Elsa Soini 
on tietääksemme ainoa, joka on uskaltanut kirjoittaa 
Isadora Duncanista näytelmän. Jos se olisi elänyt, 
olisi se esitetty mannermaan näyttämöillä. Sitä se ei 
tehnyt. 

Hänen toinen näytelmänsä oli yhtä pilvientakai- 
nen — amerikkalainen draama. 

Tuskin kuitenkaan olisi uskonut että Elsa Soini 
rohkenee kirjoittaa Aleksis Kivestä näytelmää. Sillä 
mielestämme ei pelkkä analyyttisen tarkka asian- 
tuntemuskaan riitä siihen — sellaiseen tarvitaan to- 
della luova kyky. Vain se mies tai nainen, joka 
nykyaikana elävistä suomalaisista olisi lähinnä ver- 

rattavissa Kiveen, pystyisi sen tekemään. Elsa Soi- 
nin teko ei ole, kuten päivälehdet sovinnaisesti kir- 
joittavat, rohkea, vaan tyhmänrohkea. 


* 


Elsa Soinin Kivi-näytelmä, on kuvaus Alek- 
sis Kiven elämästä sellaisenaan, hänen olostaan 
Siuntiossa, Helsingissä ja Tuusulassa. Me näemme 
Kaarlo Angerkosken Aleksis Kivenä, kuulemme 
hänen sointuisasti lausuvan väkeviä sanoja, näem- 
me hänet epätoivoisena ja tunnemme, miten 
hän saavuttaa sisäisen rauhan kuolinvuoteellaan, 
jossa hänen viimeiset sanansa kuuluvat: »Minä 
elän». Mutta missä on Kiven henki? Elsa Soini on 
saanut sen esiin, mutta — väärällä tavalla. Katsoja 
saa säälintunteen Kiveä kohtaan, ei sitä tunnetta, 
että tuossa on hengenjättiläinen, jonka kärsi- 
myksetkin ovat pientä sen rinnalla. Kiven koh- 
talo oli kova, mutta me emme silti saa sääliä Kiveä, 
emme surkutella hänen kohtaloaan. Kivi esiintyy 
meille hänen luomuksiensa, Seitsemän veljeksen, 
Nummisuutarien, Kullervon... kautta, Kivi on 
jättänyt meille suuren henkensä, ei epätoivoista 
kärsimystään. Nyt kun Kaarlo Angerkoski Aleksis 
Kivenä väläyksittäin tuo esiin koko sen ihanan luon- 
non ja ihmisrakkauden, joka välittömästi heijastuu 
Kiven teoksissan, jää se pakostakin sivuasiaksi. 
Pääasiaksi jää meille Kiven synkkä kohtalo. 

Elsa Soinin näytelmä voi tehdä katsojalle hallaa, 
sillä vaikka se virittää hänet Kiven henkeen, tekee 
se sen yksipuolisesti. Olemme jo sen sanoneet, ettei 
Elsa Soinin olisi koskaan pitänyt kirjoittaa Kivestä 
näytelmää. Ja toiseksi, jää kysymyksenalaiseksi, 
onko oikein, että muutamia vuosikymmeniä sitten 
kuolleesta suuresta kirjailijasta kirjoitetaan näy- 
telmä. 

Tietysti on oikein, että hänen elämänsä kuvataan 
realistiseksi, mutta on väärin, että katsoja vaistoo 
sen realistisesti, kuten tässä tapauksessa. Kiven 
elämä, mitä muuta se on kuin tuskaa, sen ohessa jos- 
kus puuskittaista, väkevän onnen tunnetta, milloin 
helvetissä milloin taivaassa oloa. Silloinhan näytelmä 
olisi voittanut, jos Elsa Soini olisi sen virittänyt yli- 
realistiseksi. Tässä suhteessa ohjaaja ja lavastaja 


yrittivät parastaan. Näytelmän oli Eino Salmelainen 
ohjannut hienovaraisemmalla kädellä kun Soini oli 
sen kirjoittanut. Mutta näytelmän tasoa se ei voinut 
kohottaa. Lavastus ei seurannut Elsa Soinin näy- 
telmää, vaan Kiven henkeä. Varsinkin viimeinen 
kuvaelma, jossa Kiven kuolinkamppailu oli tiivistetty 
omaan piiriinsä, oli sisäisesti tehoisa. Lasse Eloa 
oli niinkuin luonnollista on, enemmän valloittanut 
Kivi kuin Soini. 

Kaarlo Angerkoski saatiin nähdä vihdoinkin 


suuremmassa osassa ja hän todisti eittämättömästi 
kuuluvansa tämän teatterin parhaimmistoon. Hän 
teki Kivestä, minkä hän voi Elsa Soinin luomissa 
puitteissa. 

Muutkin näyttelijät olivat eläytyneet tehtäviinsä, 
varsinkin Hugo Hytösen Alhgvist erottautui sel- 
vänä ja Eine Laineen Charlotta Lönngvist to- 
disti jälleen tämän näyttelijän parhaiden voimien 
tulevan esiin draaman alalla. 


ONE. 


(Jatk. siv. 271). 


Mitä sen jälkeen tapahtui, on päivälehdistä tun- 
nettua. Puhkeava avoin punakapina oli lyötävä alas 
tykeillä, konekivääreillä ja lentokoneilla, ja muuka- 
laislegioona oli kutsuttava Afrikasta avuksi. Tais- 
telut Asturiassa — Espanjan »Ruhrilla» — todistivat, 
että kapinaa oli huolellisesti ja kaukaa valmisteltu 
ja ettei raskaistakaan aseista ollut mitään puutetta. 
Punaisista johtajista joutui Companys Barcelonassa 
saarroksiin ja antautui. Azana livisti, mutta saatiin 
kiinni. Myös »Espanjan Lenin», Caballero, löysi vain 
vähäksi aikaa piilokellarinsa. 

Tuhansien petettyjen työläisten kaatuessa tuli- 
linjoilla todistivat marxilaisjohtajat Espanjassakin 
urhoollisuutensa suoraan verrannolliseksi olinpaik- 
kansa etäisyyteen rintamaltä. Heillä vain ei ollut 
sopivasti ylitettävää Venäjän rajaa selkänsä takana. 

Kapinan edellä olivat sosialidemokraatit ja anarko- 
syndikalistit yhtyneet moskovalaiseen yhteisrinta- 
maan »fascismia» vastaan. Ja keskustan vasen »edis- 
tysmielinen» siipi oli yhtynyt huutoon »mustasta taan- 
tumuksesta). 

Välähdyksiä nyt likvidoitusta »kulttuurivapaamie- 
lisestä» tasavallasta: 

V. 1931 paljastui Argentiinassa Moskovan peli, 
jonka johdosta venäläisen »kauppavaltuuskunnan» oli 
muutettava Chileen. Syksyllä puhkesi Chilen laivas- 
tossa kommunistikapina, jolloin »Ex. R» siirtyi 
Espanjaan. Ja siellä ei häntä apureineen enää häi- 
ritty — — — 

Myös suoraan Moskovasta saapui Madridiin »vallan- 
kumouksen valmistelun esikunta», sotakassanaan n. 
400 miljoonaa markkaa. Senkään olinpaikkaa ei 
milloinkaan löydetty — — — 

Syyskuussa 1931 valtasi Donna Mercian kylässä 
seitsemän naista asevoimalla kylän hallinnon ja ju- 
listi kaikki porvarilliset institutiot, niiden joukossa 
avioliiton, lakkautetuiksi. Vasta pitkän ajan kulut- 
tua romahti tämä diktatuuri »vallanpitäjien» keski- 
näiseen — mustasukkaisuuteen. 

Cordovassa paljastui samoihin aikoihin kaupungin 
poliisimestari kommunistiksi. — Yleisen mielipiteen 
rauhoittamiseksi vangittiin kahdeksan — monar- 
kistia, ja ihmeteltiin, miksi eivät ryöstöt ja mellakat 
sittenkään ottaneet loppuakseen. 


Lokakuussa 1931 valmisti cortes lakiesityksen, 
jonka mukaan työläisillä on oikeus ottaa osaa tuo- 
tantolaitosten hallintoon, tutkia yhtiöiden tilikirjat 
ja määrätä oma osuutensa myyntivoittoon. Monar- 
kististen tunnusmerkkien käyttö kiellettiin maasta- 
karkoituksen uhalla. 

Marraskuussa teurastettiin Burgosissa kirkko- 
yleisö pistooleilla ja veitsillä. Toisen internationalen 
kirjeenvaihtaja tiesi kertoa ammattijärjestön ja sos.- 
dem. puolueen ryhtyneen jäsentensä »voimakkaa- 
seen koulutukseen», sillä vastustajat oli saatava va- 
kuutetuiksi siitä, ettei poliittisessa ja yhteiskunnal- 
lisessa elämässä asioita voida järjestää minkään lyy- 
rillisen tai romanttisen hempeämielisyy- 
den puuskassa). 

Kun oikeiston johtaja, diktaattori Primo de Rive- 
ran poika sosialistien mielestä sai vaaleissa liian pal- 
jon ääniä, yritettiin polttaa hänet autoonsa. Tämän 
epäonnistuttua hallitus vangitutti ja siirsi hänet 
keskitysleirille — — — 

Mutta nyt kauhistuu koko maailma kapinallisten 
ympäri maata harjoittamia julmuuksia. 

Kukistettu kapina on jälleen ollut kouluesimerk- 
kinä siitä, mihin selkärangaton keskustapolitiikka 
kuohuntatilaan joutunutta maata johtaa. Libera- 
lismin veljeillessä sosialismin kanssa valmistelee vii- 
memainittu koko yhteiskunnan perikatoa, julistaen 
kaikki sitä säilyttävät voimat »taantumukseksi» ja 
yfascismiksi», mihin keskustaporvaritkin kernaasti 
uskovat. Ja kansan vihdoinkin herätessä heitetään 
naamiona palvellut parlamentarismi yli laidan, koska 
proletariaatin diktatuuria» ei sen avulla kuitenkaan 
voida lopullisesti toteuttaa. Mutta se on täyttänyt 
tehtävänsä unilääkkeenä — 

Espanjassakin on leikit nyt leikitty ja sosialismi on 
näytellyt osansa loppuun. II. Internationalen häviä- 
västä saaresta on meri jälleen lohkaissut huomatta- 
van palan ja niellyt sen syvyyteensä. Mutta ehkä 
vielä saamme tilaisuuden tarkastella sitä yhteis- 
kunnallista taustaakin, joka punaisten silmälasien 
läpi katsottuna jo näytti niin otolliselta »köyhä- 
listön vallankumouksellev», mutta toden tullen osoit- 
tautuikin siihen liian terveeksi ja vastustuskykyi- 
seksi. 


Hinta 4 mk. 


POHJATUULI 


»Sulosäveltä tuulten suvisten 


V.A. Koskenniemi 


Pohjatuulen toimitus: Eino Mikkola vastaava toiz 
mittaja, Erkki Rantalainen toimitussihteeri, Yrjö 
Koivukari maaseutuhuoltaja sekä 1. M. Varoma 
taloudenhoitaja. Lehden toimiston osoite on 
Helsinki, Aleksanterinkatu 19, puhelin 32 510. 


Pohjatuuli tulee v. 1935 ilmestymään säännölliz 
sesti kaksi kertaa kuukaudessa. Vuosikerta maksaa 
Smk. 48:—, 1/> v. Smk. 30: —, 1/4 v. Smk. 20: —. 
Ulkomaille maksaa Pohjatuuli Smk. 75: —. 


1935 


tarjoaa toisen vuosikertansa 
tilattavaksi 


ehtemme ilmestyy kansalli 
L sella pohjalla. Se tuo osansa 

työhön, jota suomalainen 
kulttuuriväestö tekee maansa hy- 
väksi. Pohjatuuli tahtoo täyttää 
yleistajuisen suomalaisen sivistys: 
lehden paikan. Sellaisena on sen 
ainoana päämääränä elämänarvo: 
jamme säilyttämään tähtäävä työ 
eikä pelkkä taistelu. Sec lähtee 
katsomuksessaan seuraavan ajatuk- 
sen pohjalta: Arvokasta on vain 
se, mikä kohottaa inhimillistä puhz 
taammaksi, mikä lujittaa hänen si- 
veellistä voimaansa. Sillä eikö kult: 
tuuri lopultakin ole vain siveelliz 
sesti raakalaistasoa ylevämpi yhteis 
kunnallinen ja yksilöllinen elämä? 
Tai eikö jokainen elämämme probsz 
leemi, yhteiskunnallinen ja joka: 
päiväinen toimintammekin aina ole 
pohjaltaan moraalinen kysymys —? 
Nämä ajatukset lähinnä ovat lehz 
temme ilmestymisen perustana. 


Kautta maailman käy valtava henz 
kien taistelu. Kaikkialla pyritään 
epäselvyydestä selvyyteen, kaaok: 
sesta kosmokseen. Tässä taistelussa 
tahtoo Pohjatuuli olla mukana, ajan 
tulkkina, elimenä jonka avulla jos 
kainen ajatteleva suomalainen voi 
tuoda esiin näkemyksensä nyky: 
hetken ja tulevaisuuden vaatimuk- 
sista. Samalla se pyrkii hahmottes 
lemaan sitä aatteellista taustaa, jota 
vastaan nähtyinä päiväntapahtumat 
joutuvat olkeaan valaistukseen. 


HELSINKI 1934 . K. F. PUROMIEHEN KIRJAPAINO O.-Y. 


